Jólalest Coca-cola keyrir um höfuðborgarsvæðið Jólalestin fer árlega um höfuðborgarsvæðið og hefur gert það 24 ár í röð . mbl.is / Kristinn Magnússon Jólalest Coca-cola keyrir nú sinn árlega hringt um höfuðborgarsvæðið og er þetta í 24. skiptið sem hún gerir það . Lestin lagði af stað frá höfuðstöðvum Coca-cola að Stuðlahálsi klukkan fjögur og fer um helstu hverfi höfuðborgarinnar og nærsveita . Vegna skipulagsbreytinga á gatnakerfi Reykjavíkurborgar mun lestin ekki keyra niður Laugaveginn líkt og síðustu ár . Tilraunir til að fá undanþágu frá borginni báru ekki árangur og mun lestin þess í stað keyra Lækjargötu í átt að Hörpu . Jólalestin stoppar á þremur stöðum á ferðalaginu þar sem gestir og gangandi geta heilsað upp á jólasveina og fengið sér hressingu . Lestin stoppaði við Spöngina í Grafarvogi fyrr í dag og er núna við Hörpu . Síðasta ráðgerða stoppið verður við Smáralind klukkan 19:15 . Jólalestin stöðvaði við Hörpu . mbl.is / Kristinn Magnússon Jólalestin og jólasveinarnir vöktu mikla lukku hjá yngstu krökkunum . mbl.is / Kristinn Magnússon Lögreglan á höfuðborgarsvæðinu vill beina því til fólks að sýna aðgát og koma ekki of nálægt lestinni . Jólalestin keyrir um í lögreglufylgd og munu björgunarsveitamenn ganga meðfram henni við helstu staði þar sem fólk safnast saman til að draga úr slysahættu .